CELEX: 52018DP0358
Language: bg
Date: 2018-10-02 00:00:00
Title: Решение на Европейския парламент от 2 октомври 2018 г. относно искането за снемане на имунитета на Георгиос Кирцос (2018/2069(IMM))

13.1.2020   
            
            
               BG
            
            
               Официален вестник на Европейския съюз
            
            
               C 11/53
            
         
      P8_TA(2018)0358
      Искане за снемане на имунитета на Георгиос Кирцос
      Решение на Европейския парламент от 2 октомври 2018 г. относно искането за снемане на имунитета на Георгиос Кирцос (2018/2069(IMM))
      (2020/C 011/12)
      
         Европейският парламент,
      
                  —
               
               
                  като взе предвид искането за снемане на имунитета на Георгиос Кирцос, препратено на 28 март 2018 г. от заместник главния прокурор към Върховния съд на Гърция, с цел да се даде възможност за провеждането на наказателно преследване срещу него за престъплението неизплащане на задължения към държавата (предварителна преписка с номера ABM IG 2017/11402 и EG 10-17/337, внесена с документ 1 160 350 от 28 март 2018 г.), и съобщено на пленарно заседание на 2 май 2018 г.,
               
            
                  —
               
               
                  като изслуша Георгиос Кирцос съгласно член 9, параграф 6 от своя Правилник за дейността,
               
            
                  —
               
               
                  като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
               
            
                  —
               
               
                  като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),
               
            
                  —
               
               
                  като взе предвид член 62 от конституцията на Република Гърция,
               
            
                  —
               
               
                  като взе предвид член 5, параграф 2, член 6, параграф 1 и член 9 от своя Правилник за дейността,
               
            
                  —
               
               
                  като взе предвид доклада на комисията по правни въпроси (A8-0291/2018),
               
            
                  А.
               
               
                  като има предвид, че прокуратурата към Върховния съд на Гърция е поискала свалянето на имунитета на Георгиос Кирцос, член на Европейския парламент, във връзка с наказателно преследване за неизплащане на задълженията му към държавата (надвишаващи 200 000 EUR) съгласно разпоредбите на параграфи 1 и 6 от член 25 от Закон 1882/1990, заменен с разпоредбите на параграф 1 от член 23 от Закон 2523/1997 и впоследствие параграф 1 от член 25 от Закон 1882/1990 с параграф 1 от член 34 от Закон 3220/2004, с параграф 1 от член 3 от Закон 3943/2011, с член 20 от Закон 4321/2015 и последно с член 8 от Закон 4337/2015;
               
            
                  Б.
               
               
                  като има предвид, че член 9 от Протокол № 7 относно привилегиите и имунитетите на Европейския съюз предвижда, че членовете на Европейския парламент притежават на територията на тяхната собствена държава имунитетите, предоставяни на членовете на националните парламенти;
               
            
                  В.
               
               
                  като има предвид, че член 62 от конституцията на Република Гърция предвижда, че по време на техния парламентарен мандат членовете на Парламента не могат да бъдат съдебно преследвани, арестувани, лишавани от свобода или свободата им не може да се ограничава по друг начин без предварително разрешение от Парламента;
               
            
                  Г.
               
               
                  като има предвид, че Георгиос Кирцос е действал като законен представител (главен изпълнителен директор) на дружеството „Free Steel Publishing House Ltd.“от 29 юни 2009 г.;
               
            
                  Д.
               
               
                  като има предвид, че Георгиос Кирцос, в качеството си на законен представител на „Free Steel Publishing House Ltd.“, е обвинен в неизплащане на шестстотин двадесет и седем хиляди седемстотин петдесет и две евро и шестдесет и пет цента (627 752,65 EUR) към държавата;
               
            
                  Е.
               
               
                  като има предвид, че предполагаемото престъпление очевидно няма пряка връзка със службата на Георгиос Кирцос като член на Европейския парламент, а вместо това се отнася за предишната му длъжност като управител на издателското дружество;
               
            
                  Ж.
               
               
                  като има предвид, че за целите на член 8 от Протокол № 7 за привилегиите и имунитетите на Европейския съюз, наказателното преследване не се отнася до изразени становища или гласувания във връзка с изпълнението на задълженията на съответния член на Европейския парламент;
               
            
                  З.
               
               
                  като има предвид, че няма основание да се подозира, че целта, която е в основата на наказателното производство, е да се навреди на политическата дейност на члена на ЕП (fumus persecutionis);
               
            
               
                  1.
               
               
                  решава да снеме имунитета на Георгиос Кирцос;
               
            
               
                  2.
               
               
                  възлага на своя председател да предаде незабавно настоящото решение и доклада, изготвен от неговата отговорна комисия, на гръцките органи и на г-н Георгиос Кирцос.
               
            
         (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.